Diari Oficial de la Generalitat Valenciana


Sumari del DOGV 6503, del 15-04-2011 (2011/4440)

RESOLUCIÓ de 12 d'abril de 2011, de la Direcció General de Personal, per la qual s'anuncia la convocatòria d'adjudicació de llocs de treball en comissió de servicis, durant el curs 2011/2012, per a catedràtics i professors d'Ensenyança Secundària, professors tècnics de Formació Professional i funcionaris docents que impartixen ensenyances de règim especial, en centres públics docents no universitaris dependents de la Generalitat i per a catedràtics i professors d'Ensenyança Secundària en centres públics de formació de persones adultes dependents de la Generalitat.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6503

Data del DOGV
:   15-04-2011

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2011/4440


Data del document
:   12-04-2011

Organisme emissor
:   Conselleria d'Educació

Tipus de document
:   Resolució

Descriptors 

:   * concurs administratiu

RESOLUCIÓ de 12 d'abril de 2011, de la Direcció General de Personal, per la qual s'anuncia la convocatòria d'adjudicació de llocs de treball en comissió de servicis, durant el curs 2011/2012, per a catedràtics i professors d'Ensenyança Secundària, professors tècnics de Formació Professional i funcionaris docents que impartixen ensenyances de règim especial, en centres públics docents no universitaris dependents de la Generalitat i per a catedràtics i professors d'Ensenyança Secundària en centres públics de formació de persones adultes dependents de la Generalitat.
[2011/4440]
La mobilitat del professorat dels nivells no universitaris es regix pel sistema de concurs de trasllats. No obstant això, la normativa vigent considera que, de forma extraordinària, puguen concedir-se, amb caràcter anual, comissions de servicis a petició de la persona interessada.
Per això, esta convocatòria de comissions de servicis té com a finalitat establir un procediment d'adscripció, amb caràcter temporal, a un lloc de treball per a aquells catedràtics i professors d'Ensenyança Secundària, professors tècnics de Formació Professional i funcionaris docents que impartixen ensenyances de règim especial, en centres públics docents no universitaris dependents de la Generalitat que així ho sol·liciten per donar-se en estos les causes previstes en esta convocatòria. Així doncs, per mitjà de l'esmentat procediment, previst en la Llei 10/2010, de 9 de juliol, de la Generalitat, d'Ordenació i Gestió de la Funció Pública Valenciana (DOCV núm. 6310, de 14.07.2010) i en el Reial Decret 1364/2010, de 29 d'octubre, pel qual es regula el concurs de trasllats d'àmbit estatal entre personal funcionari dels cossos docents previstos en la Llei Orgànica 2/2006, de 3 de maig, d'Educació i altres procediments de provisió de places que estos han de cobrir (BOE núm. 263, de 30.10.2010), els professors del cos mencionat podran, amb caràcter excepcional, ser adscrits en comissió de servicis a llocs de treball de centres públics dependents de la Generalitat durant el curs 2011/2012.
En virtut del que s'ha exposat i fent ús de les atribucions conferides per l'article 11 del Decret 118/2007, de 27 de juliol, del Consell, pel qual s'aprova el Reglament Orgànic i Funcional de la Conselleria d'Educació, esta direcció general ha resolt regular esta convocatòria, d'acord amb les bases següents:
Primera. Objecte
És objecte d'esta resolució establir el procediment per a la concessió de comissions de servicis a funcionaris de carrera amb destinació definitiva dels cossos de catedràtics d'Ensenyança Secundària, professors d'Ensenyança Secundària, professors tècnics de Formació Professional i funcionaris docents que impartixen ensenyances de règim especial en llocs de treball existents en els centres docents públics, no universitaris, dependents de la Conselleria d'Educació, durant el curs escolar 2011/2012.
Segona. Participants
2.1 Poden participar de forma voluntària en este procediment d'adjudicació de llocs, en règim de comissió de servicis, els funcionaris de carrera dels cossos de catedràtics d'Ensenyança Secundària, de professors d'Ensenyança Secundària, de professors tècnics de Formació Professional, així com els funcionaris docents que impartixen les ensenyances de règim especial en els quals concorren les causes establides en la base tercera, i que es troben en algun dels supòsits següents:
a) Els funcionaris de carrera dependents de la Generalitat que es troben en situació de servici actiu i que ocupen llocs de treball amb caràcter definitiu o els tinguen adjudicats amb efectes de l'1 de setembre de 2011.
b) Els funcionaris de carrera en situació de servici actiu dependents d'altres administracions educatives que ocupen llocs de treball amb caràcter definitiu o els tinguen adjudicats amb efectes de l'1 de setembre de 2011. El personal que en el període de presentació de sol·licituds no puga acreditar que ocupa un lloc de treball amb caràcter definitiu, només podrà participar si se li adjudica destinació amb efectes de l'1 de setembre de 2011 en virtut de procediment de provisió de llocs convocat per la seua administració educativa d'origen, cosa que haurà d'acreditar davant de la Direcció General de Personal, abans del 1 de juliol de 2011, per mitjà de certificació emesa per l'òrgan competent de la seua administració, en la qual s'assenyale que el funcionari té destinació definitiva i data d'efectes d'esta.
2.2 Els participants en esta convocatòria podran sol·licitar les places corresponents a les especialitats de les quals siguen titulars per als centres que figuren en l'annex d'esta resolució.
2.3 En el cas dels funcionaris d'altres administracions educatives, ha de fer-se constar en la certificació expedida per l'òrgan competent d'esta a la qual es referix la base sexta.
2.4 Per a sol·licitar llocs en centres de formació de persones adultes, els funcionaris han de pertànyer al cos de professors d'Ensenyança Secundària i haver adquirit l'especialitat corresponent per a poder impartir els camps de coneixement o àmbits d'experiència en què s'organitzen les ensenyances corresponents al segon nivell del cicle II de formació de persones adultes, segons l'atribució d'especialitats del cos de professors d'Ensenyança Secundària que establix l'annex II del Decret 220/1999, de 23 de novembre, del Govern Valencià, pel qual es regulen els programes formatius que figuren en la Llei 1/1995, de 20 de gener, de la Generalitat Valenciana, de formació de les persones adultes, i s'establix el currículum dels programes d'alfabetització i programes per a adquirir i actualitzar la formació bàsica de les persones adultes fins a l'obtenció del títol de Graduat en Educació Secundària, a la Comunitat Valenciana, així com estar en possessió de les titulacions establides en l'Orde de 14 de juny de 2000, de la Conselleria de Cultura i Educació (DOGV núm. 3781, de 28 de juny de 2000). En la instància els participants han d'incloure, en el codi corresponent a l'especialitat de participació, el camp de coneixement o àmbit d'experiència pel qual participen.
Tercera. Motius de la sol·licitud i la seua acreditació
Per a l'obtenció de la destinació en comissió de servicis, es valorarà per part de la Direcció General de Personal la concurrència de les circumstàncies especials següents i per l'orde de prelació següents:
1. Informe d'Aptitud Mèdic Laboral per al lloc de treball, expedit pel Servici de Prevenció de Riscos Laborals del Sector Docent, en el qual es prescriga el canvi a un altre lloc docent, per l'existència de risc laboral causat per les condicions del treball docent que establix la Llei 31/1995, de Prevenció de Riscos Laborals (causa mèdica-salut laboral). Este informe s'incorporarà d'ofici per l'administració a l'expedient.
2. Violència de gènere, que s'acreditarà amb l'orde de protecció a favor de la víctima i, de manera excepcional, en tant es dicte la necessària orde de protecció, amb l'informe del Ministeri Fiscal que indique l'existència d'indicis que l'empleada pública és víctima de violència de gènere (causa social).
3. Malaltia del funcionari sol·licitant que no exigisca la declaració d'incapacitat permanent quan, d'acord amb el criteri de la unitat mèdica de la Direcció Territorial d'Educació corresponent, la comissió de servicis puga suposar millora i/o reduir la probabilitat de llicència per malaltia (causa mèdica). Per al seu examen per la unitat mèdica corresponent, el sol·licitant haurà d'aportar els corresponents informes mèdics actualitzats, en els quals es facen constar els antecedents de l'interessat, el diagnòstic en el moment de sol·licitar la comissió de servicis i les analítiques i proves específiques en què es justifica el diagnòstic.
4. Conciliació de la vida familiar i laboral. Es consideraran especialment aquells supòsits en què circumstàncies de malaltia greu del cònjuge o parella de fet o de fills aconsellen l'aproximació del funcionari al seu domicili familiar acreditat o al centre sanitari on reba assistència (causa social). Haurà d'adjuntar els oportuns informes mèdics actualitzats que acrediten la malaltia al·legada, grau de discapacitat, si és el cas, i un document que acredite el parentiu i la resta de circumstàncies que acrediten que el sol·licitant, de facto, és el cuidador principal del familiar dependent. Si és el cas, haurà d'aportar-se certificat de dependència expedit per la Conselleria de Benestar Social.
La concessió de la comissió de servicis sol·licitada, que és una facultat potestativa de l'administració, estarà supeditada a l'existència de vacant determinada o necessitat específica, de conformitat amb la planificació educativa; a trobar-se habilitat o posseir l'especialitat corresponent; a la valoració de les circumstàncies al·legades i degudament acreditades, i a l'existència d'altres sol·licitants amb més dret, per trobar-nos en un procediment extraordinari de concurrència competitiva.
En les actuacions i procediments relacionats amb esta convocatòria es protegirà la intimitat de les persones, en especial les seues dades personals, les dels seus familiars i les de qualsevol persona que estiga sota guarda i custòdia seua.
Quarta. Anunci de participació per part de funcionaris de carrera dependents d'altres administracions educatives
4.1 Els funcionaris de carrera en situació de servici actiu dependents d'altres administracions educatives que complisquen els requisits de la convocatòria (ocupen un lloc de treball amb caràcter definitiu o el tinguen adjudicat amb efectes de l'1 de setembre de 2011), han d'anunciar la seua participació en el procediment per mitjà d'instància específica a l'efecte que podran obtindre en la pàgina web de la Conselleria d'Educació i que una vegada omplida han de remetre a l'adreça següent:
Conselleria d'Educació de la Generalitat de la Comunitat Valenciana
Direcció General de Personal
Av. Campanar, 32
46261 València
A l'esmentat anunci han d'acompanyar la certificació expedida per l'òrgan competent de l'administració de què depén el centre en què tinguen la seua destinació, amb indicació expressa de les dades següents:
- Nom, cognoms i DNI.
- Cos en què es trobe en situació d'actiu.
- L'especialitat o especialitats de què és titular i té reconegudes.
- Situació administrativa actual.
- Destinació definitiva o, si no n'hi ha, documentació acreditativa de la seua participació en procediment de provisió pendent de resolució, quedant condicionada la seua participació a l'obtenció de destinació definitiva amb efectes de l'1 de setembre de 2011, que haurà d'acreditar-se abans del 1 de juliol de 2011 davant de la Direcció General de Personal.
Els esmentats funcionaris han d'assenyalar en la seua instància, necessàriament, la comunitat autònoma de què depenen.
Els sol·licitants que no acrediten els punts referits en el paràgraf anterior, en el termini establit, seran exclosos del procediment.
4.2 L'anunci de participació i la documentació que s'adjunte s'ha de presentar en el període comprés entre el 3 i el 6 de maig de 2011, ambdós inclosos.
L'esmentat anunci de participació i la documentació corresponent es presentaran preferentment en els registres de la Conselleria d'Educació i les seues direccions territorials, sense perjuí del que preveu l'art. 38.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
4.3 L'anunci de participació i la documentació exigida en la base 4.1 han de ser remesos entre el 3 i el 6 de maig de 2011 per fax o per correu electrònic, sempre que hi haja constància de la transmissió i la recepció, de les seues dates i del contingut íntegre de les comunicacions i s'identifique fidedignament el remitent i el destinatari. El número de fax i l'adreça de correu electrònic seran indicats en les instruccions d'ompliment del model d'anunci.
4.4 Si el sol·licitant no reunix els requisits establits, no presenta la documentació exigida o no ompli adequadament els tràmits tal com s'establixen en esta base, serà exclòs del procediment.
Quinta. Presentació de sol·licituds
5.1 Els funcionaris de carrera al servici de la Generalitat de la Comunitat Valenciana i els funcionaris de carrera al servici d'altres administracions educatives, que complisquen els requisits establits en esta convocatòria, han de formalitzar telemàticament la seua sol·licitud de participació en el procediment a través de la pàgina web de la Conselleria d'Educació .
5.2 El termini de presentació telemàtica de sol·licituds serà des de les 00:00 hores del dia 26 de maig, fins a les 23:59 hores del dia 31 de maig de 2011.
A fi de facilitar al participant l'ompliment telemàtic de les peticions, els participants disposaran, dins de l'horari d'atenció al públic, dels recursos materials i humans necessaris en els Centres de Formació, Innovació i Recursos Educatius (CEFIRE).
5.3 Als efectes d'obtenció d'un lloc, els participants consignaran els codis de centres o localitats i tipus de places que sol·liciten per orde de preferència i que figuren en l'annex d'esta resolució.
El nombre de peticions que cada participant podrà sol·licitar no podrà excedir 300.
Les peticions poden fer-se a centre concret o localitat, i seran compatibles ambdós modalitats. En este últim cas, s'adjudicarà el primer centre de la localitat amb lloc susceptible de ser cobert en comissió de servicis durant el curs 2011/2012 en el mateix orde en què apareixen en l'annex. Si es demana més d'un lloc-especialitat d'un mateix centre o localitat és necessari repetir el centre o localitat tantes vegades com llocs sol·licitats.
No obstant això, a fi de simplificar i facilitar als participants la realització de les seues peticions, els interessats que desitgen sol·licitar tots els centres corresponents a una localitat podran, en compte de realitzar la petició consignant els codis de tots i cada un dels centres per orde de preferència, anotar únicament els codis corresponents a la localitat, lloc-especialitat i tipus de lloc (itinerant/no itinerant), i s'entendrà, en este cas, que sol·liciten tots els centres de la localitat de la qual es tracte en el mateix orde de preferència amb què apareixen publicats en l'annex corresponent de la convocatòria i sempre referits als centres que apareixen en eixe annex.
Si respecte a tots els centres d'una localitat es desitja sol·licitar algun o alguns d'estos prioritàriament, estos centres podran consignar-se com a peticions individualitzades per orde de preferència i, a continuació, consignar el codi corresponent a la localitat, i s'entendran incorporats a les seues peticions la resta de centres en el mateix orde en què apareixen publicats en l'annex corresponent de la convocatòria.
Si els llocs que se sol·liciten tenen caràcter d'itinerant ha de fer-se constar esta circumstància en la casella corresponent.
En cas que es presente en termini i forma més d'una sol·licitud de peticions, només es tindrà en compte l'última presentada.
Finalitzat el termini de presentació de sol·licituds, per cap concepte, es podrà alterar la petició, ni encara que es tracte de l'orde de prelació dels llocs sol·licitats.
5.4. Amb la finalitat que els participants en estes convocatòries puguen realitzar les seues peticions, s'adjunta un annex a esta resolució amb la relació de localitats i centres compresos en l'àmbit de gestió de la Conselleria d'Educació.
Sexta: Documentació acreditativa de les causes al·legades
6.1 Els sol·licitants hauran de presentar la documentació acreditativa de la causa o causes que s'al·leguen en el període comprés entre el dia 26 i el 31 de maig, ambdós inclosos, junt amb una còpia del justificant de sol·licitud, que obtindrà al formalitzar la instància via telemàtica, en sobre tancat on indicarà les seues dades personals i el cos docent a què pertany.
6.2 El personal dependent d'altres administracions educatives que no hagen acreditat la possessió de destinació definitiva en el termini establit per a l'anunci de la seua sol·licitud, per estar pendent de la resolució d'un procediment de provisió convocat per la seua administració d'origen, haurà d'acreditar abans del 1 de juliol de 2011 davant de la Direcció General de Personal que ha obtingut destinació definitiva. Si no s'acredita este requisit abans del 1 de juliol de 2011 la sol·licitud serà exclosa del procediment. Per a acreditar este requisit l'interessat haurà de presentar el certificat corresponent expedit per la seua administració junt amb còpia del justificant de sol·licitud que va obtindre al formalitzar la seua participació en este procediment.
6.3 El justificant de la sol·licitud telemàtica, junt amb el sobre tancat que continga la documentació justificativa de les causes al·legades i la resta de documentació requerida en esta convocatòria, es presentaran en la direcció territorial d'Educació de la província en què preste servicis el docent o en qualsevol de les direccions territorials de l'administració educativa valenciana en el cas de funcionaris de carrera dependents d'altres administracions educatives, i es presentarà preferentment en els registres generals de les esmentades direccions territorials,
- Direcció Territorial d'Educació d'Alacant
C/ Carratalà, 47
03569 Alacant
- Direcció Territorial d'Educació de Castelló
Av. del Mar, 23
12110 Castelló de la Plana
- Direcció Territorial d'Educació de València
C/ Gregori Gea, 14
46609 València
sense perjuí del que preveu l'art. 38.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
Sèptima. Inalterabilitat de la sol·licitud i irrenunciabilitat
7.1 Finalitzat el termini de presentació de sol·licituds, per cap concepte s'alterarà la petició, ni encara que es tracte de l'orde de prelació dels centres sol·licitats.
7.2 Qualsevol dada omesa o consignada erròniament per l'interessat no podrà ser invocada per este a l'efecte de futures reclamacions, ni considerar per este motiu lesionats els seus interessos i drets.
7.3 Una vegada transcorregut el termini de presentació d'instàncies, no serà possible desistir de les sol·licituds efectuades.
7.4 Les destinacions adjudicades seran irrenunciables i, en tot cas, s'exerciran durant el curs acadèmic 2011/2012.
Octava. Data de compliment de les condicions exigides
Totes les condicions i requisits que s'exigixen en esta convocatòria han d'estar complits o reconeguts en la data de terminació del termini de presentació d'instàncies, excepte la tinença de destinació definitiva per a la qual la data de referència és l'1 de setembre de 2011.
Novena. Anul·lació
Pot ser anul·lada la comissió de servicis i, en conseqüència, el nomenament efectuat, quan no s'ajuste a les bases de la convocatòria.
Deu. Llistes d'adjudicació de destinacions
10.1 La Direcció General de Personal publicarà la llista provisional d'adjudicació de destinacions en comissió de servicis en els taulers d'anuncis dels servicis centrals i direccions territorials de la Conselleria d'Educació, així com en la pàgina web de la Conselleria d'Educació .
10.2 Els sol·licitants disposaran d'un termini de dos dies comptats a partir del següent al de la publicació de l'esmentada llista per a presentar reclamacions telemàtiques a través de la pàgina web de la Conselleria d'Educació, (via de reclamació a la llista provisional d'adjudicacions en este procediment de provisió), sense que puguen presentar-se documents addicionals que van acompanyar la seua sol·licitud.
10.3 Transcorregut l'esmentat termini i una vegada examinades les reclamacions presentades, es publicarà la resolució incloent la llista definitiva d'adjudicació de destinacions en comissió de servicis en els taulers d'anuncis dels servicis centrals i direccions territorials de la Conselleria d'Educació, així com en la pàgina web de la Conselleria d'Educació .
Onze. Requisits dels llocs
Només s'adjudicaran comissions de servicis per a llocs previstos en les plantilles orgàniques i que estiguen consignats pressupostàriament en el moment de la resolució d'esta convocatòria.
Dotze. Autorització de comissió de servicis per l'administració d'origen per a funcionaris d'altres administracions educatives
La concessió de comissió de servicis als funcionaris de carrera docents d'altres administracions educatives estarà condicionada a l'autorització prèvia de la seua administració d'origen.
Tretze. Comissions de servicis per necessitats educatives
Sense perjuí del que preveu esta convocatòria, l'administració educativa podrà adjudicar llocs en comissió de servicis per necessitats educatives, de conformitat amb l'Orde de 18 de març de 1985, de la Conselleria de Cultura, Educació i Ciència (DOGV núm. 242, de 11.04.1985).
Disposició final
De conformitat amb el que establixen els articles 107, 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i els articles 8, 14 i 46 de la Llei 29/1998, de 13 de juliol, Reguladora de la jurisdicció contenciosa administrativa, contra este acte, que posa fi a la via administrativa, es podrà interposar un recurs potestatiu de reposició o plantejar directament un recurs contenciós administratiu, en els terminis i davant dels òrgans que s'indiquen a continuació:
a) El recurs de reposició s'ha d'interposar davant del director general de Personal d'esta Conselleria, en el termini d'un mes des de l'endemà de la publicació.
b) El recurs contenciós administratiu s'ha de plantejar davant del Jutjat Contenciós Administratiu de València, en el termini de dos mesos des de l'endemà de la publicació.
València, 12 d'abril de 2011.- El director general de Personal: David Barelles Adsuara.